Potgooi - dis nou 'n Afrikaanse Podcast.
Beste mense, Ek wil nou nie vir julle kom spam nie, eerder net vir julle vertel van Afrikaanse Potgooie wat besig is om supercool te word! Potgooie is soos radioprogramme wat jy op jou pc aflaai as mp3 files en dan luister waar en wanneer jy wil. Jy hoef nie 'n iPod te hê nie. Jy kan dit op jou PC of mp3 speler luister. Jy kan selfs as jy 'n CD brander het, 'n audio cd maak en dit in jou kar luister. Daar kom meestal een keer per week 'n nuwe aflewering van 'n Potgooi uit. Op www.potgooi.nl kan jy die potgooi van my en my vrou download. Daar's ook 'n lys van al die Afrikaanse potgooie op die site. Op hierdie stadium is daar Afrikaanse potgooie uit Nederland (dis nou ons), Suid-Afrika, Amerika, Engeland en Australië. Die potgooikultuur het ongeveer 'n jaar gelede begin en het uitgegroei tot meer as tien uiteenlopende Afrikaanse potgooie. Probeer gerus 'n aflewering van elke potgooier en besluit self wie se potgooie jy die meeste geniet. Of teken in op ALMAL (soos ek)! Ek weet nie hoeveel van julle mense in die buiteland sit nie, maar dis heerlik om bietjie Afrikaans te hoor. Ek is besig om te werk aan 'n help bladsy op ons site en sal graag wil hoor watse vrae julle het oor potgooie. (Julle kan die vrae op hierdie forum pos, of aan my mail). Mense is geneig om te dink dat mens 'n computernerd moet wees om potgooie te kan luister en dit is heeltemal nie so nie. Die potgooi familie verwelkom ook steeds nuwe potgooiers uit al die dele van die wêreld. As jy belangstel om jou eie show te begin kan jy kontak opneem met Boerseun wat jou gratis op weg sal help. (Die link na Boerseun is ook op ons site www.potgooi.nl) Een van die potgooiers was so suksesvol dat hy selfs begin het om nou "live" uit te saai! Ons hoop dat dit binnekort sal groei tot 24 uur per dag, maar op hierdie stadium kan jy vyf uur per dag na top Afrikaanse musiek luister. Gaan na www.kraaipromosies.co.za vir meer info oor "Uitsaaines Live" Potgooie - Genot op jou iPod! (Of watter ander speler jy ook gebruik!) Groete Machiel
Re: Potgooi - dis nou 'n Afrikaanse Podcast.
Ek sien baie mense gebruik vandag eerder die term podsending i.p.v. potgooi. Die "cast" is aanvanklik verkeerdelik as "gooi" vertaal. Dit behoort eerder "sending" te wees, soos afgelei van "broadcast", "uitsending".
Hier is gevaaarlik.com se lys van "Afrikaanse Podcasts waarna jy moet luister" - https://gevaaalik.com/die-afrikaanse-podcasts-waarna-jy-moet -luister